смешки за Прасета
Един студент казал на съквартиранта си:
- Брат, трябва да предприемем антикризисни мерки! Виж какво ти предлагам... Що не вземем да отгледаме едно прасе? Като го угоим - представяш ли си колко много месо ще имаме?
Другият запитал:
- Чакай малко, бе! И с какво ще го храним тоя дзвер?
Първият отговорил:
- Споко! За всичко съм помислил! Говорил съм с лелчето от студентския стол! Тя ще ни дава остатъците от тавите. Безплатно, разбира се!
Съквартирантът му изтъкнал:
- Дори и така да е - има друг проблем. Къде ще държим Грухчо?
Приятелят му свил рамене:
- Как къде? Тука, в банята на общежитието!
Другият се ужасил:
- Е, как така - в банята?! Ами - мръсотията и вонята?
Първият махнал с ръка:
- К'во ти пука, бе? Прасето бързо ще свикне!